Die Perfekte Jy | Order Online from CUM Books
Deur dr. Robert P. Turner
Dit is met die grootste dankbaarheid en opgewondenheid dat ek hierdie nuwe, merkwaardige werk deur dr. Caroline Leaf onderskryf. Deur die loop van my 30 jaar lange loopbaan in kliniese en akademiese neurowetenskap, en ook navorsing op dié gebied, smag ek al na 'n instrument wat ek in my hand kan hou en deel kan maak van my lewe en die lewe van my pasiënte. 'n Instrument wat deeglik, akkuraat en passievol die nuutste, bewys-gebaseerde neurowetenskaplike navorsing omskakel vir praktiese gebruik
wat lewens kan verander en ook die geestelike, psigologiese en fisiologiese ryke saamsmelt om ons te help om liefdegebaseerde denke te kies – en dit aan die voorpunt te hou van alles wat ons doen.
Namate ons in allopatiese gesondheidsorg uiteindelik die oorgang vanuit 'n farmakologiese era maak – waar ons vir byna 80 jaar vasgevang was – voorsien dr. Leaf so 'n instrument vir elkedagse toepassing ten einde positiewe, liefde- gemotiveerde, lewegewende veranderinge in ons verstand én brein teweeg te bring. Elke stelling en beginsel wat in hierdie teks verduidelik word, word ondersteun deur